b'\n_START_ARTICLE_\nSpominski znak Golte 1991\n_START_PARAGRAPH_\nSpominski znak Golte 1991 je spominski znak Slovenske vojske, ki je namenjen osebam, ki so sodelovala pri prebegu helikopterja gazelle leta 1991._NEWLINE_Znak je bil ustanovljen 20. junija 1991.\n_START_SECTION_\nOpis\n_START_PARAGRAPH_\nZnak ima obliko \xc5\xa1\xc4\x8dita iz poznogotskega obdobja, je velik 35 mm in v naj\xc5\xa1ir\xc5\xa1em delu \xc5\xa1irok 30 mm. Kovan je iz 2 mm debelega bakra, pozla\xc4\x8den in pobarvan. V zgornjem delu znaka je 4 mm velik napis GOLTE. V osrednjem delu znaka je pozla\xc4\x8dena silhueta helikopterja s pobarvano oznako Slovenske vojske. V spodnjem delu znaka je 3,5 mm velik napis z letnico 1991. Podlaga znaka je svetlo modra. Napisi na znaku, letnica, helikopter in vse obrobe so polirani ter pozla\xc4\x8deni. Znak je prevle\xc4\x8den s prozornim poliestrskim emajlom. Na zadnji strani je priponka.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom, ki ga kri\xc5\xbea pu\xc5\xa1ka.'